དེ་མིན་མོས་དེང་དུས་ནས་འགོ་བརྩམས་ཆོས་ལུགས་འདྲ་མིན་གྱི་ལྷ་སྐུ་ཐུགས་བརྟེན་འདྲའང་འབྲི་བཞིན་འདུག་པ་མཐོང་སོང་སྟབས་དེ་མུར་ངས་ནང་པ་ཚོས་སངས་རྒྱས་ཀྱི་སྐུ་སྣ་ཚོགས་གཟུགས་ཅན་དུ་བྲིས་ཡོད་ཅིང་།ཆོས་ལུགས་དང་འཇིག་རྟེན་གཉིས་མཉམ་གཅིག་ཏུ་བསྲེས་པའི་ལྷ་བྲིས་མང་པོ་ཡོད་ལུགས་དང་།དེའང་རི་མོའི་སྒྱུ་རྩལ་གྱི་ཚད་ཧ་ཅང་མཐོན་པོ་ཡིན་ལུགས་ཕྱི་ལུགས་མཁས་པས་གསུངས་མྱོང་ཞིང་དགའ་མོས་ཀྱང་ཆེ་ལུགས་སོགས་བཤད་རྗེས་ངེད་གཉིས་མཉམ་དུ་དྲ་ཐོག་ནས་ཐུགས་སྐུ་འགའི་འདྲ་པར་ལ་མཉམ་དུ་བལྟས་པས་མོས་བོད་བྲིས་ཐང་གའི་སྒྱུ་རྩལ་མཛེས་རིས་ནི་སྤུས་ཚད་ལ་ཧ་ལས་ཧོན་འཐོར་དགོས་པ་རེད་གསུངས་སོང་།